වසර 2500 ක ඉතිහාසයක් අපට තිබෙන බවත්, කෞතුකාගාරයකින් බලාපොරොත්තු වන්නේ ඒ අතීත අභිමානය හා උරුමය මතු පරපුරට දැකබලා ගැනීමට අවස්ථාව උදාකැර දීම බවත්, ජනාධිපති මහින්ද රාජපක්ෂ මහතා අවධාරණය කරයි.ජාතික තැපැල් කෞතුකාගාරය හා ජාතික මුද්දර ප්‍රදර්ශනාගාරය ඊයේ (06) විවෘත කළ අවස්ථාවේ ජනාධිපතිවරයා එසේ පැවැසීය.අපේ ඉතිහාසය පිළිබඳව ආඩම්බරවනවාසේ ම, ඉතිහාසයෙන් පාඩම් ඉගෙනගෙන ඉදිරියට ගමන් කළ යුතුව ඇතැයි ද ජනාධිපතිවරයා මෙහිදී පෙන්වා දුන්නේ.තැපැල් හා විදුලි සංදේශ ඇමැති ජීවන් කුමාරතුංග මහතාගේ ආරාධනයක් අනුව, ජාතික තැපැල් කෞතුකාගාරය හා මුද්දර ප්‍රදර්ශනාගාරය විවෘත කිරීම ජනාධිපති මහින්ද රාජපක්ෂ මහතාගේ ප්‍රධානත්වයෙන් උත්සවශ්‍රීයෙන් මෙහිදී සිදුකෙරිණි.